
HOTĂRÂRI PRONUNŢATE DE SECŢIA PENTRU PROCURORI A

	NR.

 CRT
	SITUAŢIA DE FAPT 
	HOTĂRÂREA SECŢIEI PENTRU PROCURORI 
	HOTĂRÂREA PRONUNŢATĂ ÎN RECURS

	1. 
	K.L.  – Parchetul de pe lângă Î.C.C.J
Procurorul a făcut declaraţii la un post de televiziune prin care şi-a exprimat nemulţumirea faţă de hotărârile instanţelor în anumite cauze mediatizate, arătând că se impun verificări pentru a se afla daca nu există o problemă cu judecătorii şi că nu se poate imputa procurorului faptul că anumite prevederi vor fi declarate neconstituţionale după ce dosarele au fost trimise instanţelor.
	Hot. 39/28.02.2008
Afirmaţiile procurorului nu constituie încălcări ale Codului deontologic

	Fără cale de atac declarată 

	2. 
	I.V. – Parchetul de pe lângă Tribunalul I.

Art. 18 din Codul deontologic
Procurorul, în cuprinsul unei ordonanţe prin care a adoptat o soluţie de netrimitere în judecată, a făcut unele aprecieri cu privire la pregătirea profesională a procurorului care a dispus iniţial trimiterea în judecată, arătând că ar fi făcut o serie de greşeli majore în cursul urmăririi penale, dovedind o crasă necunoaştere a celor mai elementare noţiuni de medicină legală.
	Hot. 230/10.09.2008

Constată încălcarea dispoziţiilor art. 18 
	Prin Hotărârea nr. 1377/11.12.2008, Plenul CSM a respins contestaţia

	3. 
	P.V. – Parchetul de pe lângă Tribunalul I.

Art. 18 din Codul deontologic

Procurorul, în cadrul unei discuţii libere cu un ziarist a făcut aprecieri cu privire la probitatea morală a primului procuror, afirmând că acesta îl critică pentru că se află într-o perioadă în care s-a lăsat de băutură şi este copleşit de probleme financiare. 
	Hot. 231/10.09.2008

S-a respins sesizarea


	Fără cale de atac declarată 

	4. 
	N.G. – Parchetul de pe lângă Judecătoria P.

Art. 9 alin. 2 din Codul deontologic

S-a reţinut în sarcina procurorului că a purtat discuţii cu poliţiştii care instrumentau cauza privind pe avocata Damian Gabriela, atrăgându-le atenţia că au procedat în mod abuziv atunci când au reţinut permisul de conducere, că actele de cercetare sunt incomplete şi ar fi trebuit să se ia măsuri şi faţă de persoana vătămată care a încălcat regulile de circulaţie contribuind astfel la producerea accidentului, precum şi exprimarea de către acesta a opiniei potrivit căreia singura soluţie posibilă în cauză este neînceperea urmăririi penale.
	Hot. 324/30.10.2008

S-a respins sesizarea


	Fără cale de atac declarată

	5. 
	T.P. – Parchetul de pe lângă Tribunalul G.

Art. 12 din Codul deontologic

Procurorul nu a prezentat procurorului ierarhic superior, la solicitarea acestuia, dosarul de urmărire penală în vederea verificării şi înaintării la instanţa de judecată a propunerii de arestare preventivă şi a primit personal documente cu caracter „strict secret” fără a le evidenţia în registrul pentru evidenţa personală a documentelor.
	Hot. 325/30.10.2008

S-a constatat că au fost încălcate disp. art. 12 din Codul deontologic


	Prin Hotărârea nr. 1378/11.12.2008, Plenul CSM a respins contestaţia

	6. 
	B.M. – Parchetul de pe lângă Tribunalul B.

Art. 12, art. 18 alin. 2 şi art. 23 din Codul deontologic

Procurorul a declarat ziariştilor, referitor la împrejurarea că a fost respinsă o propunere de arestare preventivă, că „cu legile din România şi cu o astfel de judecată mai bine se face hoţ, că oricum dacă o să fie prins va fi pus liber de instanţă”.
	Hot. 326/30.10.2008

s-a constatat că au fost încălcate disp. art. 12, art. 18 alin. 2 şi art. 23 din Codul deontologic


	Fără cale de atac declarată

	7. 
	Ţ.D. – Parchetul de pe lângă Î.C.C.J.

Art. 12 din Codul deontologic

S-a reţinut în sarcina procurorului că, a încălcat dispoziţiile legale prevăzute de art. 138 din Regulamentul de ordine interioară al Direcţiei Naţionale Anticorupţie prin aceea că nu a înregistrat o cauză penală în registrul de evidenţă a activităţii de urmărire penală.
	Hot. 342/27.11.2008

S-a respins sesizarea

 
	Fără cale de atac declarată

	8. 
	H.C. - Parchetul de pe lângă Tribunalul I.

Art. 17 din Codul deontologic

S-a reţinut în sarcina procurorului că are o relaţie de prietenie cu un controversat om de afaceri, de natură a afecta imparţialitatea procurorului cu repercusiuni asupra integrităţii morale a procurorului.
	Hot. 26/05.02.2009

S-a respins sesizarea


	Fără cale de atac declarată

	9. 
	M.F. şi M.A.A. - Parchetul de pe lângă Judecătoria B.

Art. 12 şi 18 din Codul deontologic

S-a reţinut în sarcina celor doi procurori că au refuzat să respecte programul de lucru şi să semneze condica de prezenţă.
	Hot. 27/05.02.2009

S-a respins sesizarea


	Fără cale de atac declarată

	10. 
	P.V. - Parchetul de pe lângă Judecătoria V.
Art. 17 din Codul deontologic 

În calitate de conducător al parchetului, procurorul s-a deplasat la sediul poliţiei unde a purtat discuţii cu doi făptuitori şi a făcut aprecieri cu privire la vinovăţie şi pedepse în afara cadrului legal, sfătuind părţile să stingă conflictul prin asumarea unor scuze şi angajamente morale la preot şi pe Biblie.
	Hot. 78/12.03.2009

S-a respins sesizarea ca rămasă fără obiect
	Fără cale de atac declarată

	11. 
	D.G. - Parchetul de pe lângă Curtea de Apel G.

 Art. 11 alin. 3  din Codul deontologic 

S-a reţinut în sarcina procurorului că, în calitate de procuror general, i-a solicitat unui subaltern să intervină la judecătorii din cadrul Tribunalului B., pentru a rezolva interesele altor persoane,  de asemenea le-a solicitat unor procurori din subordine să intervină la judecătorii din cadrul Tribunalului G., pentru a rezolva interesele altor persoane, şi i-a solicitat directorului penitenciarului B., să nu se opună transferului unui deţinut. 
	Hot. 144/22.04.2010

S-a respins sesizarea ca rămasă fără obiect, întrucât cu privire la aceleaşi fapte a fost exercitată acţiune disciplinară

 
	Fără cale de atac declarată

	12. 
	Z.L. - Parchetul de pe lângă Judecătoria T.

Art. 12 şi 14  din Codul deontologic 

S-a reţinut în sarcina procurorului că prin atitudinea lipsită de calm, răbdare şi politeţe, manifestată prin angajarea unor discuţii contradictorii cu avocaţii şi inculpaţii, a creat o atmosferă total improprie desfăşurării, în condiţii de solemnitate, a actului de justiţie.
	Hot. 207/10.06.2010

S-a constatat că au fost încălcate disp. art. 12 şi 14  din Codul deontologic


	În curs de soluţionare a recursului declarat la Î.C.C.J.

	13. 
	L.A.F. - Parchetul de pe lângă Tribunalul B.

 Art. 9 alin. 2, art. 17, art. 18 alin. 2  din Codul deontologic 

În fapt, s-a reţinut că prin poziţia adoptată în faţa instanţei, exprimată în concluziile formulate, atitudinea procurorului, intimat în nume propriu, s-a situat deasupra poziţiei de egalitate în raport cu recurenţii, exprimând că faţă de aceştia, în calitate de procuror, ar avea la dispoziţie prerogative suplimentare, care i-ar conferi calitatea de a declanşa un proces în care viitoarele persoane anchetate să fie chiar recurenţii. Astfel, prin conduita sa, magistratul a făcut să existe o diferenţă de nivel între poziţia sa de procuror şi a celorlalţi, care nu aveau disponibile mijloace de intervenţie în declanşarea unei cauze penale.

De asemenea, s-a reţinut că discutarea unei hotărâri definitive, chiar şi în contextul în care este invocată ca probă în apărare, reprezintă exprimarea unei opinii personale cu privire la probitatea profesională a magistraţilor din instanţă, colegi ai procurorului. 
	Hot. 261/01.07.2010

S-a respins sesizarea


	Fără cale de atac declarată

	14. 
	C.A. - Parchetul de pe lângă Judecătoria B.

 Art. 13  din Codul deontologic

S-a reţinut în sarcina procurorului că nu şi-a stabilit o ordine a priorităţilor în soluţionarea dosarelor, lăsând în nelucrare un număr considerabil de dosare ce i-au fost repartizate cu aproximativ un an în urmă.


	Hot. 3/20.01.2011

S-a respins sesizarea 
	Fără cale de atac declarată

	15. 
	V.M. - Parchetul de pe lângă Judecătoria B.

 Art. 13  din Codul deontologic

S-a reţinut în sarcina procurorului că nu şi-a stabilit o ordine a priorităţilor în soluţionarea dosarelor, lăsând în nelucrare un număr considerabil de dosare ce i-au fost repartizate cu aproximativ un an în urmă.


	Hot. 4/20.01.2011

S-a respins sesizarea


	Fără cale de atac declarată

	16. 
	V.F. - Parchetul de pe lângă Judecătoria B.

 Art. 13  din Codul deontologic

S-a reţinut în sarcina procurorului că nu şi-a stabilit o ordine a priorităţilor în soluţionarea dosarelor, lăsând în nelucrare un număr considerabil de dosare ce i-au fost repartizate cu aproximativ un an în urmă.


	Hot. 5/20.01.2011

S-a respins sesizarea
	Fără cale de atac declarată

	17. 
	B.V. - Parchetul de pe lângă Tribunalul C.

Art. 17 şi 18  din Codul deontologic

S-a reţinut în sarcina procurorului că în cadrul colectivului de procurori a purtat o discuţie pe un ton ridicat care a culminat cu adresarea unor cuvinte neprincipiale
	Hot. 39/10.03.2011

S-a respins sesizarea


	Fără cale de atac declarată


    Coordonator: jud. Cristi Danileţ,

Membru Consiliul Superior al Magistraturii

